钦定古今图书集成/明伦汇编/氏族典/第326卷 > 《廖用贤尚友录》 > 游志逊
## 钦定古今图书集成/明伦汇编/氏族典/第326卷 > 《廖用贤尚友录》 > 游志逊

按《万姓统谱》：“志逊，上饶人。慷慨有俊才。洪武初，为广
西兴县丞。入朝应制赋诗最佳，擢监察御史。举劾不
避权豪，尝以忠直见称。后拜四川按察司佥事。”

===游子源===按《万姓统谱》：“子源，婺源人。洪武壬戌年举明经，授苏
州府吴江县学教谕。壬申秩满，迁纪善，训清江王世
子。时太祖高皇帝宠爱诸王师傅，皆遴选耆儒为之，
特命礼部侍郎一、吏部侍郎一、内史二，舆马仪斾以
送，王府僚属从王世子出迎，始行君臣礼，终行师生
礼，荣遇殊厚。既而以老疾辞。”